Järgnev saade on valminud tänu J.Meyeri teenistuspartnerite toele
Kui miski on sind täna puudutanud ja sa mõtled:
"Oo, ma vajan muutust. Oo, ma pean muutma seda ja toda",
siis ma ei taha, et läheksid siit täna koju
ja pingutaksid veelgi enam selle nimel, et olla tublim.
Sest see ei muuda väga midagi.
IGAPÄEVAELU RÕÕMUD
2 Peetruse 2:7-8
Lugesin seda ja see kuidagi puudutas mind,
kuna samastan end sellega teatud moel.
"Ta kiskus hukatusest välja õige mehe Loti,
keda kõlvatud inimesed vaevasid oma liiderliku eluviisiga."
Siin on öeldud, et selleks ajaks, kui Jumal Lotti päästis,
oli Lott täiesti ära kurnatud inimeste olemis -ja käitumisviisidest,
kelle keskel ta elas.
"Sest nende seas elades ning kõike seda nähes ja kuuldes
oli see õige piinanud oma õiglast hinge päevast päeva
ülekohtuste tegude pärast."
Las ma öelda teile midagi.
Ma ei tunne end enam väga mugavalt maailma keskel olles.
Ma veedan palju aega nii üksi kui ka kodus olles,
kui ma teenistusi ei pea,
sest ma ei tunne end hästi paljude asjade suhtes,
mis on toimumas.
Kui me aga tunneme end hästi selle keskel, on midagi valesti.
Käisin paar päeva tagasi jõusaalis trenni tegemas
ja seal oli paar vanemat härrasmeest.
Esiteks, vanemad inimesed peaks olema armsad ja mitte vastikud.
Algul nad lihtsalt torisesid, virisesid ja vingusid,
kuid siis hakkas üks neist ropendama ja kasutas Jumala nime asjata.
Kõik see tekitab minus ebamugavustunnet.
See peab tekitama meis kõigis ebamugavustunnet.
Lisaks sellele kõlab kõlaritest mingi muusika,
kus saamuti neatakse Jumalat
ja see tekitab taas ebamugavustunnet.
Meis on midagi väga viltu,
kui see kõik ei tekitaks meis ebamugavustunnet.
Sul peaks olema ebamugav,
kui teistega koos lõunalauas olles kedagi täiega taga räägitakse.
Mul on ebamugav olla lõunal käputäie jumalasulastega,
kus üks hakkab korraga mõnest pastorist taga rääkima.
See on ebamugav mu jaoks.
Peame küsima endilt,
kas tunneme piisavalt ebamugavust, või tunneme end ehk liiga mugavalt?
Jumal ei ole kutsunud meid vaid mugavustsooni,
vaid Ta seab meid ka ebamugavatesse olukordadesse,
et saaksime oma tule eredamalt põlema panna.
Inimesed ütlevad vahel:
"Oo, õde Joyce, palun palveta, et Jumal annaks mulle teise töö,
sest olen oma töökohas ainuke usklik."
Ei palu ma sulle midagi teist töökohta!
See oleks ju naeruväärne!
Miks peaksid sealt ära tahtma, kui oled ainuke usklik seal?
Ainuüksi seetõttu, et see on su jaoks ebamugav.
Seetõttu ma ka ei palu selle pärast.
Käisin mõni nädal tagasi Indoneesias.
Lendasin 47 tundi ja viibisin seal 7 päeva
ning see polnud üldsegi mitte mugav.
Tagasi tulles vaevlesin aga 7 päeva mingi kõhuviiruse käest,
mille olin sealt saanud.
See polnud üldse mitte mugav.
Ometi jutlustasin seal mitmele miljonile inimesele,
mis tekitab hea tunde mu vaimus.
Meil on medtöötajatest grupid, kes käivad üle maailma
ja need inimesed lihtsalt hämmastavad mind.
Sain just eile aruande ühe meie medrühma kohta Haitil.
Nad ei saanud minna päris sinna, kuhu plaanisid,
sest seda juhtub tihti, et igasugu takistavaid jamasid tuleb ette.
Nii et nad lõpetasid omadega kusagil metsas asuva kooli juures,
osutades seal medabi.
Nende sinna jõudes oli seal juba üks mees ootel,
kellel oli tohutu hambapõletik
ja kes oli kohaliku nõiaarsti poeg.
Nõiaarst ise oli ka seal, omades oma nõiarüüd ja värki,
kuid siis sai ta päästetud ja ta heitis oma nõiasärgi seljast,
mis on muide väga suur asi,
sest see on kui avalik lahtiütlemine oma nõiakunstist.
Kuid kuna ta poeg sai päästetud, sai ka tema.
Kogu see me medpersonal teeb seda kõike oma puhkuse ajast,
makstes ise kinni kogu oma reisi.
Ja sageli, olles reisil näites 5 päeva,
käivad nad WC's kohas, kus on vaid auk maa sees,
kus õhk on niiske ja palav ning neil pole üldse mitte mugav.
Me ei tohi jääda mugavusest sõltuvusse.
Aamen?
Vahel tahame tunda mugavust seal, kus me ei peaks seda tundma
ja on aegu,
kus peaksime tundma end ebamugavalt,
aga me ei tunne.
Oled sa vahel kogenud, et tunned end ebamugavalt?
Oled keset maailma ja tunned:
"Armas aeg, ma ei tahaks siin olla, aga kuna Jumal tahab, siis..."
Ja sa koged siin ja seal teatud torkeid.
Tunned sa end mugavalt maailma keskel?
Tunned sa end mugavalt ülemusi ja kolleege taga rääkides
ning kõige üle nurisedes?
Tunned sa end hästi valetades?
Helistad tööle ja ütled, et oled haige, samas, kui tahad lihtsalt vaba päeva?
Valetad sa tööle hilinemise põhjuste kohta
ilma ebamugavust tundmata?
Mängid sa tööajal arvutis, kui ülemus ei näe
ja kui ta sisse astub, teed näo, et töötad?
Suudad sa abielus olles olla vahekorras kellegi teisega
ja tunda end seejuures hästi?
Mulle meeldib Õpetussõnad 25:26
"Otsegu sogaseks tehtud allikas või rikutud kaev
on õela ees vankuv õige."
Teate, mida see ütleb?
Kui õige ei hoia õela ees alal oma ausust ja väärikust,
on ta lihtsalt kui sogane allikas.
Mõistate te, kui oluline see on?
Olete te üldse kuuldel veel?
Teate, kui oluline see on, et laseksime oma valgusel paista.
Ja me ei pea üldse tegema seda religioossel moel.
Me ei pea olema ülivaimulikud,
omades küljetaskutes kuute erinevat Piiblit,
kaelas kümmet risti ja igasugu muud kristlikku sümboolikat
Kui aus olla, võib see vahel avaldada hoopis vastupidist mõju.
Me peame olema normaalsed Jumala inimesed.
Usklikud peaksid käituma normaalselt, jumalakartlikult, armastavalt, lahedalt,
hästi, armuliselt ja rõõmsalt,
lastes oma elul särada.
Jumal osutab meile uue armu lepingu järgi
väljateenimatut soosingut,
andes meile ühtlasi ka väe elada jumalakartlikku elu.
Nii et kui miski sind täna kõnetab ja sa mõtled:
"Oo, ma pean muutma seda ja toda!",
siis ma ei taha, et läheksid koju ja pingutaksid enam selle nimel,
et olla tubli.
See ei lahenda midagi.
Tahan, et armuksid enam Jeesusesse
ja veedaksid rohkem aega Temaga.
Et veedaksid rohkem aega oma Piibliga
ja oleksid rohkem tänulik.
Sest mida enam veedame aega Jeesusega,
seda enam igatseme olla Tema sarnased.
Mida enam me mõistame, mida Jumal on meie heaks teinud,
seda enam me Teda ka armastame.
Jeesus ütles: "Kui te mind armastate, peate te ka mu käske."
Nii et kui su elus on mõni valdkond, kus oled olnud sõnakuulmatu,
et palu ma sul selles osas rohkem pingutada,
vaid armastada rohkem Jeesust ja olla enam tänulik.
Sest mida enam sa Temasse armud,
seda enam hakkab Ta sinust välja paistma
ja sa tahad teha seda, mis on õige.
Nii et armasta Jeesust.
5 lihtsat viisi, kuidas olla maailmale heaks eeskujuks.
1. Ole stabiilne.
Ära lase end tunnetest lükata-tõmmata.
Kõnetab see kõik teid üldse?
Jumal on asetanud igat ühte teist strateegiliselt oma kindlasse kohta.
Nägin seda nii selgelt mõni aasta tagasi.
Jumal näitas mulle, kuidas Tema rahvas on kõikjal.
Nad on kõikjal!
Nii koolides kui toidupoodides,
igas ostukeskuses ja tehases,
igas raamatupoes ja naabruskonnas.
Me oleme kõikjal!
Aga...
me ei saa samas lihtsalt niisama sulanduda.
Me ei saa lihtsalt sulanduda ja püüda...
No ma ei tea...
Püüda olla kõigile meelepärased,
et nad ei arvaks, et me oleme mingid imelikud.
Me ei taha, et meid peetaks kummalisteks,
nii et me sulandume teistega.
Kuid ma ei usu, et peaksime seda tegema.
Mina usun, et peaksime just olema erinevad.
Peaksime just paistma silma,
aga mitte mingil üleoleval, religioossel moel.
Samas pole see normaalne,
kui käid 6 kuud järjest iga hommik Coffee In'ist kohvi ostmas
ja mitte keegi ei märka, et erined enamus teistest klientidest.
Kui oled naine ja käid aasta jagu kusagil salongis maniküüris,
siis see pole normaalne,
kui sealsed inimesed ei märka, et erined millegi poolest.
Meie suhe Jumalaga
peaks olema loomulik osa igast meie vestlusest.
Me ei pea Jumalast rääkides muutuma korraga ülivaimulikuks.
Kus iganes me ka ei oleks - Jumal on meid sinna pannud.
Nii et ära kibele sealt ära saama,
vaid mõtle pigem sellele, et oled seal Jumala eesmärgiga
ja sinu asi on oma valgust juurde keerata.
Aamen?
Ole stabiiline ja ära lase end oma tunnetest tõugata-tõmmata.
Ole kodus ja tööl samasugune nagu sa oled koguduses.
Me ei saa reageerida asjadele oma tunnete põhjal.
Peame olema samasugused nii siis, kui meil on probleeme,
kui ka siis, kui meil neid pole.
Peame olema samasugused siis, kui saame oma tahtmise või kui ei saa
Stabiilsus.
Kirjutasin aastaid tagasi raamatu "Elu ülalpool tunnetest."
Kui sul veel pole seda, siis hangi endale kindlasti!
Õpi haldama oma tundeid, nii et need ei juhiks sind.
Me ei pea laskma oma tunnetel võtta võimust enda üle.
Otsene näide täna hommikust,
mille käigus mõistsin, kui palju Jumal on mind ikka muutnud!
Olime reserveerinud hotelli, öeldes, et vajame check in'i k 12.00
Küsisime veel, kas tuba on selleks ajaks puhas
ja meile lubati, et on.
Jõudsime hotelli 12.45 ja me tuba polnud puhas.
Me assistent ja hotelli esindus suhtlesid omavahel,
et saada asi korda, kuna kõik tahtsid, et mul oleks kõik hästi.
Mina aga ütlesin: "No kui tuba pole veel valmis,
siis eks me oota senikaua fuajees, kuni see koristatud saab."
Teate, see on ikka üks totaalselt teine Joyce!
Totaalselt teine Joyce
võrreldes kasvõi 10-aasta taguse ajaga.
Oleksin tol ajal õiendanud: "Mis neil inimestel küll viga on?
Sa helistad neile ette ja maksad neile kõva raha,
kuid nad ei saa ikka hakkama sellega, mis tarvis!"
Teie muidugi pole sellised, onju?
Aga teate, mis?
Niipea, kui me hotelliuksest sisse astusime, ulatati meile toavõti.
Sageli me põhjustame ise suurt segadust, hullult närvi minnes,
samas, kui Saatan naerab selle peale kõht kõveras
ja naudib igat hetke sellest.
Stabiilsus on võrratu tunnistus.
Ma tõesti usun, et stabiilne olek on suureks tunnistuseks.
Ma käisin omal ajal üles-alla, paremale-vasakule,
üks hetk rõõmus, järgmine juba vihane.
Dave mõtles õhtuti töölt koju sõites: "Huvitav, milline ta küll täna on?"
Kuid see kurb asi oli see, et ega ma ise ka ei teadnud,
kuniks Saatan ütles mulle, milline olema pean.
2. Ole rõõmus usklik.
Ole heatujuline ja rõõmus usklik!
Mitte selline, kes oleks otsekui sidrunimahlas ristitud.
Ole rõõmus usklik.
Iga inimene maailmas igatseb olla õnnelik.
Nii et kui meie oleme õnnelikud
ja meil on midagi, mida nemad väga igatsevad,
ei lähe just kaua,
kuniks nad hakkavad meilt selle kohta aru pärima.
Jah, üks viis on suruda Jeesust vägisi peale,
kuid palju parem viis on elada Teda oma elus välja,
olles soolaks siin ilmas ja tekitades seeläbi teistes isu.
Siis ei pea neile midagi vägisi peale suruma,
vaid nad esitavad ise küsimusi
ja on valmis vastu võtma seda, mis sul on neile anda.
Kuid me peame investeerima sellesse.
Inimesed igatsevad järjepidevuse järele,
nii et ole järjepidev.
Nii ei lähe ka kaua, kuniks nad tiirutavad su ümber
ja küsivad, mis on see, mis on sinus teisiti?
Siis saab olema ka kerge kutsuda neid kaasa kirikusse,
sest nad juba ise tahavad tulla.
Sa võid öelda: "Olen erinev seetõttu, et Jeesus on mu elus."
"Olin kord selline ja tollene, kuid Ta on aastatega muutnud mind.
Mul on nüüd rõõm ja rahu."
Kui meil aga pole seda, siis mis tunnistuseks me üldse oleme?
Kui me ei erine kellestki teisest, siis mida on meil pakkuda?
Lihtsalt mingi kristlik kleeps stangel, iganädalased kirikus käigud
ja rist ümber kaela.
Kuid meil peab olema ka vilja, mis sellega kaasas käib.
Aamen?
Jah, see on protsess, mille käigus me kasvame kõige selle sisse,
nii et keegi ei pea end ka tundma pahasti,
kui ei oma veel kõiki neid asju.
Kuid meil peab olema igatsus kasvada ja muutuda.
Piibel ütleb, et kui me januneme ja oleme näljased õigsuse järele,
siis meid täidetakse.
Kas sa oled janune ja näljane õigsuse järele?
Oled sa näljane pühaduse järele?
Vaimse küpsuse järele?
Oled sa inimene, kes kui ei saa 10 päeva järjest seda, mida tahab,
on siiski stabiilne ja rõõmus?
Te ei plaksuta just sama kõvasti, kui eelmise teema peale.
Teate, mis? Plaksutamine reedab nii mõndagi.
Lihtsalt olge rõõmsad.
Filiplastele 4:4 "Olge ikka rõõmsad Issandas!"
"Taas ma ütlen: Olge rõõmsad!"
Nehemja 8:10 "Sest rõõm Issandast on teie ramm!”
Ma tõesti usun, et selles salmis peitub rohkem kui me mõistame.
Ma pole päris kindel, et rõõm ikka on koguduse jõud.
Rõõmsa inimesega on päris raske toime tulla.
Mida küll Saatan sinuga peale hakkab,
kui mida enam jama ta sulle kaela keerab,
seda rõõmsamaks sa muutud?
Aamen?
Seetõttu me ei tohigi jääda selle alla, mis maailmas tänapäeval toimub.
Me ei saa olla nii nagu kõik teised.
Matteuse 24 ptk's on üks teine nimekiri,
mis räägib lõpuaegade märkidest.
Sõdadest, näljahädadest, maavärinatest jne.
Ja me näeme, kuidas kõik need asjad on juba sündimas.
Meie teenistus aitab katastroofi hädalisi,
kuid me ei jõua ühtedega veel ühele poolegi,
kui juba toimub järgmine katastroof.
Need sünnivad pidevalt ja üle kogu maailma.
Kuid need pole mitte ainukesed lõpuaja märgid.
Seal on ka öeldud, et paljud pahandavad,
komistavad ning langevad Jumalast ära.
Nii nagu kaks noort neidu, kes pahandasid oma pastori peale,
kes püüdis neid manitsuse kaudu aidata.
Ühelegi pastorile ei meeldi kedagi manitseda,
kuid ta tegi seda seetõttu, et ta hoolis neist
ega tahtnud, et nad enestele halba teeksid.
Kuid mida nad tegid?
Pahandasid selle peale ja läksid minema.
Ja see on just see, millest Matteuse 24 ptk räägib.
Me ei saa olla rahvas,
kes esimese manitsuse peale oma juhtidelt, ütleb:
"No see on küll liiast! Ma kaon, kus see ja teine.
Kelleks ta end üldse peab?"
Peame olema piisavalt alandlikud, et küsida:
"Jumal, kas Sa kasutad neid selleks, et mulle midagi öelda?
Võib-olla pean seda tõesti kuulama."
Kõigi me eludes on omad pimenurgad.
Nii nagu auto külgpeeglitel on oma pimenurgad,
nii on ka meil enda omad.
Me elus on asju, mida me lihtsalt ei näe.
Küll aga võib keegi teine neid näha,
kes armastab meid piisavalt palju,
et jagada meiega midagi, mis võib päästa me elu,
või päästa me abielu,
kui meil jaguks piisavalt alandlikkust, et lihtsalt kuulata.
Kuidas aga on lood aruandlusega?
Me peame olema aruandvad üksteise ees.
Me ei saa olla nii nagu kõik teised.
Me ei taha lihtsalt sulanduda.
Me tahame olla rahulikud ja rõõmsad.
3. Ole hea inimeste vastu.
Üks viis, kuidas olla maailmale valguseks,
on lihtsalt olla hea inimeste vastu.
See on midagi, mida igaüks saab teha.
Sa võid julgustada kedagi.
Sa võid naeratada.
Kui lähed pärast välja sööma ja näed kedagi üksi olevat,
küsi, kas ta tahaks sinuga liituda.
"Tule! Lähme! Ma teen sulle välja."
Võid seda tehes muuta kellegi elu.
Meile aga meeldib olla oma tuttavas, turvalises seltskonnas.
Hoidku Jumal, et keegi võõras veel meiega liitub,
sest siis peab ju hakkama teda tundma õppima
ja seda me küll ei taha.
Aamen?
Filiplastele 4:5 ütleb laiendatud tõlkes järgmist:
"Las kõik inimesed saada teada teie isetusest, tähelepanelikkusest
ja kannatlikust vaimust,
sest Issand on lähedal ja tuleb pea."
Vaatame seda veelkorra - see on nii lahe!
"Las kõik inimesed saada teada teie isetusest, tähelepanelikkusest
ja kannatlikust vaimust,
sest Issand on lähedal ja tuleb pea."
Ehk ta ütleb: "Kuna Jeesus on peagi tulemas
ja aeg hakkab lõpukorrale jõudma,
peate te rohkem kui eales varem minema maailma
ja olema hoolivad ning heade kommetega,
armastades inimesi ja olles rõõmsad ning rahumeelsed."
Meil peab olema midagi, mida inimesed tahavad.
Aamen?
Ma olen õppinud olema hea inimeste vastu.
Ma arvan, et ei ole midagi jõledamat,
kui kristlane, kes käib teistega halvasti ringi.
Ma ei oska seda enam otsemini öelda.
Apostlite teod 10:38 on öeldud:
"Jumal pühitses ja võidis Jeesust Naatsaretist
Püha Vaimu, jõu, võimekuse ja väega
et minna ja teha head
ning eriliselt vabastada neid, kes olid Saatana poolt vaevatud."
Kui inimesed su ümber vajavad abi, aita neid!
Kui keegi vajab küüti, paku seda.
Ole õnnistuseks kõikjal, kus sa käid.
Võid seeläbi võita hingi Jumalale, kui oled õnnistuseks kõikjal, kus käid.
Teadsid sa seda?
Sa oled otsekui magnet, kui paned inimesi end hästi tundma.
4. Ole positiivne.
Lihtsalt ole positiivne.
Tänapäeva maailm on nii negatiivne.
Igal pool, kuhu lähed, on vaid halvad uudised.
Kuid head uudised on need, mis kosutavad luid-konte.
Mulle meeldivad head uudised.
Kui tahad mind naeratamas näha, too mulle häid uudiseid.
Mu tütar helistas mulle eile ja ütles: "Mul on sulle häid uudiseid!"
Ta ütles: "Ma tean, et sulle meeldivad head uudised."
Kui paljudele teist meeldivad head uudised?
Nii et me peame olema heade uudiste edasikandjad, kas pole.
5. Tee jätkuvalt seda, mis on õige.
See ei tähenda, et me oleks pidevalt täiuslikud.
Kuid see ei tee ka halba,
kui me Jumala armust ja abiga, ilma milleta me nagunii ei saa,
püüaks keerata pisut rohkem valgust juurde.
St oleksime pisut enam rõõmsad ja järjepidevad.
Ja võib-olla aasta pärast saaksime jälle
veidi rohkem valgust juurde keerata.
Kujutage ette, mis küll maailmas juhtuks,
kui iga kristlane
ei solvuks nii kergesti
ja oleks lihtsalt hea inimeste vastu.
Teeks lihtsalt neid paari väikest asja.
Lihtsalt neid paari väikest asja.
Selle asemel, et kergelt pahandada, pigem öelda: "Pole hullu!"
"Las see olla. Me kõik teeme asju, mida me tegema ei peaks.
Annan andeks. Pole probleemi."
Meil on selleks täna imeline võimalus.
See, et oled täna veel elavate kirjas, pole mingi juhus.
Sa oled oma naabruskonnas kindla põhjusega.
Oled oma tööpaigas kindla põhjusega.
Oled oma koolis kindla põhjusega.
Jumal ootab sinult enamat kui vaid seda,
et käid pühapäeviti kirikus,
aga ülejäänud nädala elad nii nagu iga teine.
Ta ei taha, et me lihtsalt sulanduksime.
Ta tahab, et me tõuseks esile.
Kas siin on täna kedagi,
kes on valmis panema oma tule pisut eredamalt põlema?
Keera seda kasvõi grammi võrra eredamaks.
Jeesus on tulemas tagasi, ja me peame seda meeles pidama.
Seetõttu ela ka valmisolekus, mitte kui keegi, kes ütleb:
"Oih, Jeesus tuleb tagasi! Pean end valmis seadma."
Me peame elama pidevas valmisolekus
ja olema heaks eeskujuks maailmas.
Ära lihtsalt sulandu, aga ole julge ja tõuse esile.
Las ma küsida su käest:
koged sa oma elus mõnda sellist hirmu,
mis lausa halvab sind?
Hirmu, mis hoiab sind tegemast asju, mida usud, et peaksid tegema.
Ehk on see hirm inimeste või läbikukkumise ees?
Hirmu on igasugust.
Või on ehk osadel teist puudu enesekindlusest?
Sa ei ütle kunagi, mida mõtled või mida tahaksid öelda,
sest sa ei tunne end enesekindlana.
Kui paljud teist tahaks olla tõeliselt julged?
Täna pakun teile 4h jagu CD'sid "Julge, enesekindel ja kartmatu",
millega tuleb kingina kaasa väikene raamat: "Ma luban sulle",
mis kätkeb endas Jumala tõotusi.
Investeering Jumala Sõnasse
on üks targemaid asju, mida üldse teha saad.
Sest ükskõik, kui palju ka neid CD'sid kuulad
või selle raamatu tõotusi loed -
sa leiad neist alati julgustust ja üles tõstmist
ning järgid enam Jumala Sõna, seda ka täites.
Hea uudis on aga see, et sa ei kuluta seda ostetut ära,
vaid võid pöörduda selle juurde tagasi kasvõi aasta pärast
ja leida sealt midagi, mida esimese korraga ei leidnud.
Nii et ma julgustan sind ümbritsema end Jumala Sõnaga.
Usun, et need õpetused täidavad sind suurema kindluse ja julgusega
kui eales varem.
Ole õnnistatud ja kena päeva jätku!
IGAPÄEVAELU RÕÕMUD
Kuidas sulle meeldiks olla keskendunud
ja kogeda rahuldatuse tunnet kõiges, mida teed?
Olla ehk pisut julgem, enesekindlam ja kartmatum?
See kõik on võimalik!
Joyce'i 4h jagu CD'sid "Julge, enesekindel ja kartmatu"
võivad sind aidata selles.
Lisaks tasuta raamat: "Ma luban sulle".
Telli endale need materjalid ekraanil olevate kanalite kaudu.
Muuda midagi
ja hakka liikuma elu suunas, mis Jumalal on varuks su jaoks.
Olen siin Sri Lankal koos professionaalse medpersonaliga,
kes on vabatahtlikult tulnud, et aidata hädasolijaid.
Kui ka sina oled arst, medõde, hambaarst, farmatseut või kiropraktik,
kaalu võimalust tulla appi inimestele, kes muidu ei saaks mingit abi.
Mis te arvate, on see üks hea asi, mida teha?
Tahame nende jõulude ajal pakkuda sulle võimalust
osutada Kristuse armastust kellelegi, kes võib tunda end unustatuna.
Seda kõike läbi "Lootuse käe" jõulukataloogi.
Võid pakkuda toitu näljasele lapsele,
arstiabi kellelegi, kes on haige,
või annetada raha aitamaks kohtades, kus seda kõige enam tarvis.
Annetades sirutad reaalse lootuse käe kellelegi, kes on hädas.
Täpsem info J.Meyeri kodulehelt.
Jäi sul osa saatest nägemata?
Vaata siis uuesti
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele